Kinyeti

Kinyeti (3.187 m) Hego Sudango mendirik altuena da. Herrialdearen hegoaldean dago, Ekialdeko Equatoria estatuan Ugandako mugatik hurbil.

 Kokapena eta izenak 
Mendia Ekialdeko Equatoria estatuan eta Imatong (Immatong, Immotong, Matong) izena daukan mendilerroan dago; talde etniko batek ere Imatong izena duImatong taldea Gurtong webgunean.; mendilerroa Lolibai ere deitzen da"Lolibai" izena mendilerrorako erabilia mendi zerrenda batean.. Kinyetik ibai bati eta Torit konderrian dagoen herri bati ere ematen die izenaKinyeti river aipatua A directory of African wetlands liburuan.Kinyeti herria Ekialdeko Equatoria estatuko mapan ikusgai..

Zenbaitek tontorrerako erabili dituzten izen aldaerak "Kinjeti"Kinjeti aldaera iturri honetan. (batez ere alemanezko iturrietan) edo "Kineta"1930eko hamarkadako bidaiari baten testigantza. dira. Iturri batek Ingwok izen alternatiboa jasotzen duFlora of the Sudan-Uganda border area east of the Nile, 500.or..

 Joateko zailtasunak 
Mendira igotzeko, zailtasun teknikoak baino politikoak dira hara joatea mugatzen dutenak. Sudango eta Hego Sudango bisak behar dira, dokumentazioari dagokionez. Hurbiltzea ere arazoa da; nazioarteko hegalaldiak proposatzen dituztenen artean aireportu hurbilena Jubakoa da baina hortik distantzia handia dago Imatong mendilerrora eta garraioa oso konplikatua daForo bat Lonely Planet argitaletxearen webgunean..

Arazo nagusia, hala ere, ezegonkortasun politikoa da; Hego Sudango independentisten eta Khartumgo gobernuaren aldekoen arteko borrokaldiek eskualdea mendigoizale gehienen eskuetatik kanpo utzi dute. Hori gutxi balitz, Ipar-Hego Sudan gatazka normalduz doan arren, Ugandako Lord's Resistance Army (LRA, "Jainkoaren Erresistentzia Armada") talde fundamentalista kristauak, besteak beste ume soldaduak izateagatik eta erabiltzen duen muturreko bortizkeriagatik zoritxarreko fama duenak, eskualdean eta Imatong mendilerroan hain zuzen presentzia du eta horrek izugarrizko segurtasun eza dakarkio hara hurbiltzen den ororiKinyeti eta LRAren ekintzak aipatuta Goldininstitute webgunean.Nightmare Along the River Nile: A Story of Twentieth Century Slavery liburua, Suzanna E. Nelson.. Hori dela eta oso gutxik zapaltzen dute Kinyetiko tontorra; Ginge Fullen abenturazale ingelesak ere izugarrizko arazoak izan zituen mendira joan ahal izateko, 2000n hasi zuen Afrikako estatu guztietako mendirik altuenetara igotzeko bere proiektuan. SPLAko 60 soldaduk lagunduta egin zuen igoera eta bere ustez gerragatik 1970eko hamarkadatik mendirako tontorrera heldu zen lehena izan zen[https://web.archive.org/web/20140729152524/http://www.gingefullen.com/gingefullen.html Ginge Fullenen webgunea.Kinyetira joateko laguntzaileen aipamena webgune berean..

 Aro berrian 
Hego Sudango egoera politiko berrian suertatzen ari den susperraldi ekonomikoan zenbait ekimenek mendiaren izena erabili dute, balizko estatu independente berri honen ikurretakoa delakoanKinyeti.com enpresak laguntzeko ekimena..

 Bibliografia 
 Eastern Equatoria: Nimule, Torit, Kapoeta, Kinyeti, Owiny Ki-Bul, New Site, Sudan, Books LLC,  Liburua Amazon.comen..

 Erreferentziak 

 Ikus, gainera 
 Hego Sudan

 Kanpo estekak 
  Kinyeti Peakbagger webgunean.
  Ekialdeko Equatoria estatuko mapa.
  Estatu bereko beste mapa bat ReliefWeben.
  LRAren presentzia Kinyetin ReliefWeben.
  Flora of the Sudan-Uganda border area east of the Nile liburua, Ib Friis eta Kaj Vollesen.

Kategoria:Hego Sudango mendiak
Kategoria:Hirumilakoak